Акриптоферма Очамчыра араион абылтәыҭаҭәарҭаҿ ирыԥшааит
09:00 05.08.2022 (ирҿыцуп: 10:31 05.08.2022)
© Sputnik / Владимир АстапковичСтеллажи с фермами для майнинга криптовалют.
© Sputnik / Владимир Астапкович/
Аԥсны аиҳабыра ареспубликахь акриптовалиута арҳаразы ахархәагақәа ралагалареи амаинингтә фермақәа рзы афымцамч ахархәареи рзин ааныркылеит ашықәс анҵәамҭанӡа.
АҞӘА, нанҳәа 5 - Sputnik. Аԥсны ААР аекономикатә шәарҭадареи акоррупциа аҿагылареи рзы Аусбарҭа аусзуҩцәеи Аԥсны Аҳәынҭстандарт атехникеи аенергетикеи рхылаԥшраз адепартамент аусзуҩцәеи Очамчыра араион Баслахә ақыҭан амаининг-ферма аадырԥшит. Абри атәы аанацҳауеит Аԥсны ААР.
Ахархәагақәа абылтәыҭаҭәарҭа аҵакыраҿ иқәыргылан. Аоперативтә гәыԥ аннеи аамҭазы аус руан 37 аппарат - 163 кВт зымчхара ыҟаз. ⠀
Акриптоферма аԥшәма Даҭо Зарандиа иганахь ала аԥкаанҵа шьақәдыргылеит закәаншьаҭада афымцамч ахархәараз.
Иқәгоу ахархәагақәа аамҭалатәи аҵәахырҭахь инагоуп.